CELEX: 22004D0172
Language: sl
Date: 2004-12-03 00:00:00
Title: Sklep Skupnega odbora EGP št. 172/2004 z dne 3. decembra 2004 o spremembi Priloge XX (Okolje) k Sporazumu EGP

26.5.2005   
            
            
               SL
            
            
               Uradni list Evropske unije
            
            
               L 133/23
            
         
      SKLEP SKUPNEGA ODBORA EGP
   
   št. 172/2004
   z dne 3. decembra 2004
   o spremembi Priloge XX (Okolje) k Sporazumu EGP
   SKUPNI ODBOR EGP JE —
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XX k Sporazumu je bila spremenjena s Sklepom Skupnega odbora EGP št. 135/2004 z dne 24. septembra 2004 (1).
            
         
               (2)
            
            
               Odločbo Komisije 2004/224/ES z dne 20. februarja 2004 o določitvi načinov predložitve informacij o načrtih ali programih, zahtevanih v Direktivi Sveta 96/62/ES v zvezi z mejnimi vrednostmi nekaterih onesnaževal v zunanjem zraku (2), je treba vključiti v Sporazum —
            
         SKLENIL:
   Člen 1
   Za točko 21ah (Odločba Komisije 2004/279/ES) Priloge XX k Sporazumu se vstavi naslednja točka:
   
      
                  „21ai.
               
               
                  
                     32004 D 0224: Odločba Komisije 2004/224/ES z dne 20. februarja 2004 o določitvi načinov predložitve informacij o načrtih ali programih, zahtevanih v Direktivi Sveta 96/62/ES v zvezi z mejnimi vrednostmi nekaterih onesnaževal v zunanjem zraku (UL L 68, 6.3.2004, str. 27).
               
            Za namen tega sporazuma veljajo določbe Odločbe z naslednjo prilagoditvijo:
      Za oznako ‚Združeno kraljestvo: UK‘ se dodajo naslednje oznake ‚Islandija: IS, Lihtenštajn: LI, Norveška: NO‘ v opombah k obrazcu 1 v Prilogi k Odločbi.“
   
   Člen 2
   Besedilo Odločbe 2004/224/ES v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 4. decembra 2004, pod pogojem, da so bila Skupnemu odboru EGP (3) predložena vsa uradna obvestila v skladu s členom 103(1) Sporazuma.
   Člen 4
   Ta sklep se objavi v oddelku EGP in Dopolnilu EGP Uradnega lista Evropske unije.
   
      V Bruslju, 3. decembra 2004
      
         
            Za Skupni odbor EGP
         
         
            Predsednik
         
         Kjartan JÓHANNSSON
         
      
   
   
      (1)  UL L 64, 10.3.2005, str. 76.
   
      (2)  UL L 68, 6.3.2004, str. 27.
   
      (3)  Navedena ni nobena ustavna zahteva.